section_heading: Životopis
paragraph_text: Rodio se u Bellfloweru, predgrađu Los Angelesa u skromnoj obitelji Williama Cartera, građevinskog radnika. Obitelj je sačinjavao i mlađi brat Craig koji danas radi kao znanstveni istraživač u Nacionalnom institutu za standarde i tehnologiju. Godine 1979. Chris Carter je diplomirao novinarstvo na državnom sveučilištu Kalifornije u Long Beachu. Poslije toga je radio kao slobodni novinar, često putujući po inozemstvu. Ljubav prema sportu (surfanju, softballu i bejzbolu), imat će bitnog utjecaja na njegovu karijeru, isto kao i ljubavna veza sa scenaristicom Dori Pierson, koju je upoznao 1983. i s kojom se oženio 1987.